શાહીબાગ પોલીસ સ્ટેશનનાં પીઆઈ જતીન પ્રજાપતિ અને સર્વેલન્સ સ્કવોડની ટીમે બાળકનાં અપહરણની ફરિયાદ નોંધાતા તપાસ શરૂ કરી હતી. પોલીસને મહિલા કંઈક છુપાવી રહી હોવાની અને ખોટું બોલી રહી હોવાની પહેલેથી જ શંકા હતી. પોલીસે રોડ પરનાં તથા રિક્ષાનાં નંબરોનાં આધારે તપાસ શરૂ કરી હતી અને તપાસમાં હેતલબેન માતાજીનો દોરો પધરાવવા ગિરધરનગરથી બપોરનાં સમયે રિક્ષામાં બેસી ચાંદખેડા થઈ ઝુંડાલ સર્કલ ગયાં હતાં. જ્યાં અંબાપુર ગામ નજીક નર્મદા કેનાલ પાસે તેઓ પહોંચ્યાં હતાં અને તેઓ માતાજીનો દોરો કાઢવા જતાં હતાં દરમિયાનમાં તેમના હાથમાંથી બાળક સરકી ગયું હતું અને કેનાલમાં ડૂબી ગયું હતું.